**Kasutusloa taotlemine üksikelamu püstitamisel (uusehitus) ja laiendamisel esialgsest mahust rohkem kui 33%**

**Kasutusloa taotluse juurde lisatavad dokumendid:**

1. Projekt, mille põhjal anti ehitusluba.
2. Kui ehitamise käigus on tehtud projektis muudatusi, siis esitada ka muudatusprojekt;
3. Elektripaigaldise tehnilise kontrolli akt – auditi protokoll, millest nähtub, et paigaldis vastab nõuetele*- auditi tegija peab olema nõutava akrediteeringuga pädev isik;*
4. Gaasipaigaldise olemasolul gaasipaigaldise tehnilise kontrolli akt – audit, millest nähtub, et paigaldis vastab nõuetele -*auditi tegija peab olema nõutava akrediteeringuga pädev isik*;
5. Oma reoveemahuti olemasolul reoveemahuti sertifikaat ja paigalduse akt/teostusjoonis;
6. Ehitusjärgne mõõdistus: hoone(-te) nurgapunktide koordinaadid ja tehnovõrkude teostusmõõdistus (-ed);
7. Ehitamist kajastavad dokumendid (ehituspäevikud, kaetud tööde aktid, töökoosolekute protokollid, tehnoseadmete passid, seadistus- ja katseprotokollid jms)

*- kui ehitaja on omanik ise, siis ei ole ehituspäevikud ja koosolekute protokollid nõutavad, kaetud tööde aktid ja teostusjoonised peavad olema esitatud minimaalselt küttekollete, korstnate ja tuletõkketarindite kohta;*

1. Küttekollete olemasolul küttekollete ja korstnate teostusdokumentatsioon (sh ehitusmaterjalide sertifikaadid);
2. Olulisemate tehnoseadmete passid (kütteseade, ventilatsiooniseade) ja paigaldusaktid;
3. Korstnapühkija akt (kui küttekoldeid on juba mõnda aega kasutatud);
4. Riigilõivu tasumist tõendav maksekorraldus:

Elamu ja seda teenindava rajatise kasutusloa taotluse läbivaatamise eest tasutakse riigilõivu 30 €.

*Riigilõivu saaja on Saku Vallavalitsus, arvelduskonto nr:**EE862200001120079664 (Swedbank AS)*

*Selgitusse märkida: „Riigilõiv kasutusloa taotluse läbivaatamise eest ... (objekti aadress)“*

**NB! Kohalik omavalitsus või kaasatav asutus võib (sõltuvalt objektist) nõuda täiendavate ehitusdokumentide esitamist.**